stanford-oval/wikipedia huggingface dataset:
การสงบศึก
คริสต์ศตวรรษที่ 20

สงครามโลกครั้งที่หนึ่ง
การสงบศึกระหว่างรัสเซียและฝ่ายมหาอำนาจกลาง - ธันวาคม ค.ศ. 1917
การสงบศึกซาลอนีกา - ระหว่างบัลแกเรียกับฝ่ายสัมพันธมิตร กันยายน ค.ศ. 1918
การสงบศึกมูโดรส - ระหว่างจักรวรรดิออตโตมันกับฝ่ายสัมพันธมิตร ตุลาคม ค.ศ. 1918
การสงบศึกวิลล่าจูสติ - เพื่อยุติการต่อสู้ในแนวรบอิตาลีในตอนต้นของเดือนพฤศจิกายน ค.ศ. 1918
การสงบศึก 11 พฤศจิกายน ค.ศ. 1918 - เพื่อยุติการต่อสู้ในแนวรบตะวันตก
การสงบศึกเบลเกรด - ระหว่างฮังการีกับฝ่ายสัมพันธมิตร 13 พฤศจิกายน ค.ศ. 1918
การสงบศึกมูดันยา - ระหว่างตุรกี อิตาลี ฝรั่งเศส กรีซ และสหราชอาณาจักร ค.ศ. 1922
สงครามโลกครั้งที่สอง
การสงบศึก 22 มิถุนายน ค.ศ. 1940 - ระหว่างฝรั่งเศสกับเยอรมนี
การสงบศึกฝรั่งเศส-อิตาลี - ระหว่างฝรั่งเศสกับอิตาลี ในวันที่ 24 มิถุนายน ค.ศ. 1940
Armistice of Saint Jean d'Acre - ระหว่างกองทัพสหราชอาณาจักรในตะวันออกกลางกับกองทัพฝรั่งเศสเขตวีชีในซีเรีย ค.ศ. 1941
การสงบศึกกัสซีบีเล - ระหว่างอิตาลีกับฝ่ายสัมพันธมิตร ในวันที่ 3 กันยายน ค.ศ. 1943
การสงบศึกมอสโก - ลงนามโดยฟินแลนด์กับสหภาพโซเวียต ในวันที่ 19 กันยายน ค.ศ. 1944 เพื่อยุติสงครามต่อเนื่อง
ความตกลงการสงบศึก ค.ศ. 1949 - ระหว่างอิสราเอลกับเพื่อนบ้านอียิปต์ จอร์แดน เลบานอน และซีเรีย
ความตกลงการสงบศึกเกาหลี - กรกฎาคม 1953
ความตกลงเจนีวา - ลงนามโดยฝรั่งเศสกับเหวียตมิญในวันที่ 20 กรกฎาคม ค.ศ. 1954 เพื่อยุติสงครามอินโดจีนครั้งที่หนึ่ง
การสงบศึกเอวิยอง ในแอลจีเรีย ค.ศ. 1962, เพื่อยุติสงครามแอลจีเรีย
ความตกลงเดย์ตัน - ลงนามโดยบอสเนีย โครเอเชีย และยูโกสลาเวีย ในวันที่ 21 พฤศจิกายน ค.ศ. 1995 เพื่อยุติสงครามบอสเนีย
แหล่งข้อมูลอื่น

"Allied Armistice Terms, 11 November 1918". The War to End All Wars. FirstWorldWar.com. เก็บจากแหล่งเดิมเมื่อ 2 February 2007. สืบค้นเมื่อ 2007-01-04.
The Expanded Cease-Fires Data Set Code Book (Emory University)
การเฉลิมฉลองการสงบศึก เมื่อวันที่ 11 พฤศจิกายน ค.ศ. 1918 โดยชาติของฝ่ายสัมพันธมิตร
การสงบศึกกัสซีบีเล ระหว่างอิตาลีกับฝ่ายอังกฤษ-อเมริกัน ค.ศ. 1943
การลงนามในความตกลงการสงบศึกเกาหลี
การสังเคราะห์กรดอะมิโน

การสังเคราะห์กรดอะมิโน (อังกฤษ: Amino acid synthesis) กรดอะมิโนเป็นสารประกอบไนโตรเจนชนิดหนึ่ง พืชและสัตว์จึงต้องนำเอา NH+
4 ไปสังเคราะห์เป็นกรดอะมิโนกลูตาเมทและกลูตามีน กรดอะมิโนพื้นฐานในธรรมชาติมีอยู่ 20 ตัว พืชและแบคทีเรียสามารถสังเคราะห์ได้ทั้งหมด 20 ตัว มนุษย์และสัตว์เลี้ยงลูกด้วยนมสังเคราะห์ได้เพียงประมาณ 10 ตัวเท่านั้น
กรดอะมิโนไม่จำเป็น

กรดอะมิโนไม่จำเป็น คือ กรดอะมิโนที่ร่างกายมนุษย์สามารถสังเคราะห์เองได้ ได้แก่:
อะลานีน
แอสพาราจีน
แอสพาเตท
ซีสเตอีน
กลูตามีน
กลูตาเมท
ไกลซีน
ไพรลีน
เซอรีน
ไทโรซีน
การสังเคราะห์กรดอะมิโน

กรดอะมิโนสังเคราะห์จาก α-คีโตแอซิท ผลผลิตที่ได้คือ อะมิโนแอซิท ซึ่งส่วนใหญ่เป็น กลูตาเมท เอ็นไซม์ที่ใช้เร่งปฏิกิริยานี้คือ aminotransferace
กลูตาเมท สังเคราะห์มาจาก NH+
4 ทำปฏิกิริยากับ α-คีโตกลูตาเรท
เมื่อได้กลูตาเมทแล้ว เอ็นไซม์ glutamine synthetase เร่งปฏิกิริยาเติม แอมโมเนียมไอออนเข้าไป จะได้ผลผลิตเป็น กลูตามีน
กลูตาเมทยังเป็นสารเริ่มต้นในการสังเคราะห์ โพรลีน และ อาร์จินีน
สำหรับ เซอรีน ไกลซีน และ ซีสเตอีน สังเคราะห์มาจาก 3-ฟอสโฟกลีเซอเรท
อะลานีน วาลีน ลูซีน และ ไอโซลูซีน สังเคราะห์มาจาก ไพรูเวท
แอสพาเตท แอสพาราจีน เมไธโอนีน ไลซีน และ ธริโอนีน สังเคราะห์มาจาก ออกซาโลอะซิเตท
เฟนิลอะลานีน ไทโรซีน ทริปโตแฟน สังเคราะห์มาจาก ฟอสโฟอินอลไพรูเวท รวมกับ อิริโธรส-4-ฟอสเฟต
ส่วน ฮีสทิดีน สังเคราะห์มาจาก ไรโบส-5-ฟอสเฟต
การควบคุมการสังเคราะห์

อัตราเร็วในการสังเคราะห์ ขึ้นกับปริมาณและแอคติวิตีของ เอ็นไซม์ ในวิถีการสังเคราะห์ ปฏิกิริยาที่ผันกลับไม่ได้มักเป็นจุดควบคุมที่สำคัญ รวมถึง ตัวกรดอะมิโนซึ่งเป็นผลผลิตสุดท้ายเองก็มักไปมีผลการยับยั้งการสังเคราะห์
แหล่งข้อมูลอื่น

NCBI Bookshelf Free Textbook Access
การออกเสียงตัวอักษรของการสื่อสารวิทยุ

ICAO การออกเสียงตัวอักษร
การบันทึกเสียง: ICAO การออกเสียงตัวอักษร
ตารางการออกเสียงตัวอักษรของการสื่อสารวิทยุ ของ FAA และรหัสมอร์ส
การออกเสียงตัวอักษรของการสื่อสารวิทยุ (อังกฤษ: NATO phonetic alphabet)  lเป็นการสะกดคำโดยการอ่านออกเสียงทีละตัวอักษร และตัวเลขนั้น แตกต่างกันไปในแต่ละประเทศตามสำเนียงการพูดของประเทศนั้นๆ เพื่อเป็นการหลีกเลี่ยงการเข้าใจที่อาจไม่ตรงกันหรือคลาดเคลื่อนในการติดต่อสื่อสาร จึงได้มีการกำหนดการออกเสียงตัวอักษรของการสื่อสารวิทยุขึ้น ดังตาราง
| สัญลักษณ์ | คำอ่าน | การออกเสียง ใน IPA | การออกเสียงภาษาไทย |
| --- | --- | --- | --- |
| A | Alfa | [ˈalfa] | อัล ฟ่า |
| B | Bravo | [ˈbravo] | บรา โว่ |
| C | Charlie | [ˈtʃali, ˈʃali] | ชาร์ ลี |
| D | Delta | [ˈdɛlta] | เดล ท่า |
| E | Echo | [ˈɛko] | เอ โค่ |
| F | Foxtrot | [ˈfɔkstrɔt] | ฟ็อก ทร็อท |
| G | Golf | [ˈɡɔlf] | กอล์ฟ |
| H | Hotel | [hoˈtɛl] | โฮ เทล |
| I | India | [ˈɪndia] | อิน เดีย |
| J | Juliett | [ˈdʒuliˈɛt] | จูเลียต |
| K | Kilo | [ˈkilo] | คิ โล |
| L | Lima | [ˈlima] | ลิ ม่า |
| M | Mike | [ˈmai̯k] | ไมค์ |
| N | November | [noˈvɛmba] | โน เว็ม เบอร์ |
| O | Oscar | [ˈɔska] | ออส การ์ |
| P | Papa | [paˈpa] | ปา ป้า |
| Q | Quebec | [keˈbɛk] | เค เบ็ค |
| R | Romeo | [ˈromio] | โร มี โอ |
| S | Sierra | [siˈɛra] | ซี เอีย ร่า |
| T | Tango | [ˈtaŋɡo] | แทง โก้ |
| U | Uniform | [ˈunifɔm, ˈjunifɔm] | ยู นิ ฟอร์ม |
| V | Victor | [ˈvɪkta] | วิค เท่อร์ |
| W | Whiskey | [ˈwɪski] | วิส กี้ |
| X | X-ray | [ˈɛksrei̯] | เอ็กสเรย์ |
| Y | Yankee | [ˈjaŋki] | แยง คี่ |
| Z | Zulu | [ˈzulu] | ซู ลู |
| 0 | Zero, nadazero | [ˈziro, ˈnaˈdaˈziˈro] | ซีโร นา-ดา-ซี-โร |
| 1 | One, unaone | [ˈwan, ˈuˈnaˈwan] | วัน อู-น่า-วัน |
| 2 | Two, bissotwo | [ˈtu, ˈbiˈsoˈtu] | ทู บิส-โซ-ทู |
| 3 | Three, terrathree | [ˈtri, ˈteˈraˈtri] | ทรี เท-รา-ทรี |
| 4 | Four, kartefour | [ˈfoa, ˈkaˈteˈfoa] | โฟเวอร์ คา-เท-โฟเวอร์ |
| 5 | Five, pantafive | [ˈfai̯f, ˈpanˈtaˈfai̯f] | ไฟว์ แพน-ต้า-ไฟว์ |
| 6 | Six, soxisix | [ˈsɪks, ˈsɔkˈsiˈsɪks] | ซิกซ์ ซอก-ซี-ซิกซ์ |
| 7 | Seven, setteseven | [ˈsɛvən, ˈseˈteˈsɛvən] | เซเว่น เซ-เต้-เซเว่น |
| 8 | Eight, oktoeight | [ˈei̯t, ˈɔkˈtoˈei̯t] | เอท อ็อก-โต้-เอท |
| 9 | Nine, novenine | [ˈnai̯na, ˈnoˈveˈnai̯na] | นายเนอร์ โน-เวย์-นายเนอร์ |
| จุดทศนิยม | Decimal, (FAA) point | [ˈdeˈsiˈmal] |  |
| 00 | Hundred | [ˈhandrɛd] |  |
| 000 | Thousand | [ˈtau̯ˈzand] |  |
| . (full stop) | Stop | [ˈstɔp] |  |
การอาเจียนร้ายแรงเหตุตั้งครรภ์

การอาเจียนร้ายแรงเหตุตั้งครรภ์ (อังกฤษ: hyperemesis gravidarum) เป็นภาวะแทรกซ้อนของการตั้งครรภ์ มีลักษณะ คือ คลื่นไส้อาเจียนและขาดน้ำแบบหายยาก มีประมาณว่ากระทบต่อหญิงตั้งครรภ์ 0.5–2.0% อาจให้เกิดทุพโภชนาการและภาวะแทรกซ้อนร้ายแรงอื่น เช่น การเสียดุลของไหลและอิเล็กโทรไลต์ ตามมาได้
การอาเจียนร้ายแรงถือว่าเป็นภาวะแทรกซ้อนของการตั้งครรภ์ที่พบน้อย แต่เนื่องจากอาการคลื่นไส้อาเจียนระหว่างการตั้งครรภ์อยู่บนสเปกตรัม (spectrum) จึงมักแยกภาวะนี้ได้ยากจากอาการคลื่นไส้อาเจียนที่พบได้บ่อยกว่าระหว่างการตั้งครรภ์ที่เรียก อาการแพ้ท้อง (morning sickness)
การสื่อสารระหว่างบุคคล

การสื่อสารระหว่างบุคคล (อังกฤษ: Interpersonal Communication) เป็นกิจกรรมที่เกี่ยวข้องกับคนตั้งแต่สองคนขึ้นไป การที่บุคคลสองคนหรือมากกว่านั้นติดต่อกันนั้น จะทำให้ทั้งสองฝ่ายมีความเข้าใจกันและรับรู้ข้อมูลต่างๆ ของโลก นอกจากนี้ก็จะทำให้รู้จักตนเองด้วย เพราะการสื่อสารเป็นเหมือนภาพสะท้อนที่กลับมาหาตัวเอง คนที่ขาดการสื่อสารระหว่างบุคคลจะเป็นคนที่ขาดความเข้าใจความต้องการและความจำเป็นอันแตกต่างและหลากหลายของบุคคลอื่น ยิ่งคนที่มีการสื่อสารระหว่างบุคคลมากเพียงใดก็จะยิ่งเพิ่มการรู้จักตัวเองและการรู้จักคนอื่นมากยิ่งขึ้นเพียงนั้น ข้อมูลที่เราได้มาจากการสื่อสารระหว่างบุคคล นอกจากจะเป็นประโยชน์ในการปรับตัวเองแล้ว ยังแสดงว่าตัวเองมีความสามารถในการสื่อสารกับคนอื่นอีกด้วย การสื่อสารระหว่างบุคคล จะก่อให้เกิดผล 3 ประการคือ
ลดความกลัวลง

เนื่องจากมีคนไม่น้อยที่อายหรือกลัวการติดต่อสื่อสารกับผู้อื่น อาทิเช่น กลัวการพูด กลัวการ แสดงออกและกลัวที่จะมีปฏิสัมพันธ์กับผู้อื่น ความรู้สึกไม่มั่นใจ หรือขาดความเชื่อมั่นในตนเอง ความวิตกกังวลว่า จะพูดผิดหรือความกลัวว่าจะถูกจับผิดในขณะที่พูด ซึ่งนับว่าเป็นผลเสียของพฤติกรรมทางด้านการสื่อสารของคน เมื่อคนไม่กล้าที่จะแสดงออกก็จะกลายเป็นคนเงียบๆ ไม่กล้าสุงสิงกับใครแยกตนเองออกจากสังคม การสื่อสารระหว่างบุคคลนั้นจะทำให้เราได้เรียนรู้อะไรหลายอย่างมากขึ้น รวมทั้งการเรียนรู้เกี่ยวกับ ตัวเองมากขึ้นและจะมีความตั้งใจบางอย่างที่ช่วยลดความกลัวโดยการพยายามที่จะติดต่อกับบุคคลอื่นมากยิ่งขึ้น เมื่อต่างคนได้ เรียนรู้ผลที่ได้จากการร่วมสังคมกันก็จะทำให้ความกลัวลดน้อยลงและนานๆ ก็จะกลายเป็นเรื่องธรรมดาสามัญและเกิดความสอดคล้องกัน
มีความสอดคล้องกัน

ผลที่เกิดจากการสื่อสารระหว่างบุคคล ในลักษณะการมีความสอดคล้องกัน ได้แก่ การกระทำที่ตรงตามความเชื่อทัศนคติและค่านิยมของตัวเองนั่นก็คือ คนมีอิสระที่จะกระทำตามความคิดของตนเองการวัดความสำเร็จของการสื่อสารระหว่างบุคคล ส่วนหนึ่งวัดจากระดับ ของความสอดคล้องกันระหว่างการแสดงออกกับความเชื่อและค่านิยมของแต่ละคน หากการแสดงออกของคนไม่ ตรงกับทัศนคติของตน การสื่อสารนั้นขาดความสอดคล้องกัน ยิ่งความสอดคล้องมีมากเพียงใดก็จะยิ่งทำให้การสื่อสาร กับผู้อื่นมีความชัดเจนและมีความแน่นอนมากยิ่งขึ้นตามไปด้วยคนที่พูดด้วยความจริงใจพูดตรงกับความรู้สึกนั้น ย่อมจะ สื่อสารความหมายได้ดีกว่าการสื่อสารโดยไม่ใช้คำพูด นอกจากนั้นจากการซักถามและการตอบคำถามก็ยังชี้ให้เห็น ถึงความสอดคล้องของการพูดกับความรู้สึกได้ ยิ่งให้โอกาสผู้พูดมีอิสระที่จะเลือกเรื่องหรือหัวข้อที่พูดด้วยแล้ว ก็ยิ่งเห็นความสอดคล้องมากยิ่งขึ้น เพราะตามปกติคนเรามักจะเลือกเรื่องหรือหัวข้อการพูดที่ตนเองถนัด
สร้างความไว้วางใจให้กับผู้ที่มาติดต่อด้วย

การที่คนเราสื่อสารกับคนอื่นสอดคล้องกับความรู้สึกของตนเอง จะทำให้การสื่อสารนั้นมีประสิทธิภาพและสร้างความไว้วางใจให้กับผู้ที่ติดต่อด้วย เมื่อคนเกิดความไว้วางใจการสื่อสารก็เกิดขึ้นอย่างเปิดเผยและตรงไปตรงมาเพราะคนรู้สึกอิสระที่จะแสดงออก มีความพอใจที่จะติดต่อสื่อความกันและสร้างความสัมพันธ์ในทางที่ดีขึ้น ในแง่ของตัวเองเมื่อคนอื่นมีความไว้วางใจก็จะเกิดความเชื่อมั่นในตัวเองมากขึ้น เมื่อตนเองเกิดความรู้สึกว่าตัวเองไม่ถูกคุกคามหรือข่มขู่จากผู้อื่น จะทำให้พฤติกรรมในการป้องกันตัวเองจะน้อยลง และจะเกิดความพอใจที่อยากจะติดต่อกับผู้อื่น การแก้ปัญหาต่างๆ ที่เกิดขึ้นก็จะดำเนินไปอย่างดีและประสบผลสำเร็จ
การอพยพฉุกเฉิน

การอพยพฉุกเฉิน (อังกฤษ: Emergency evacuation) หมายถึง การเคลื่อนย้ายประชากรอย่างรวดเร็วและเร่งด่วน เนื่องจากเกิดภัยธรรมชาติหรือภัยอันตรายอย่างใดอย่างหนึ่งเกิดขึ้น โดยสามารถมีขอบเขตได้ตั้งแต่การอพยพขนาดเล็ก เช่น อพยพผู้คนในอาคารที่ถูกเพลิงไหม้ ไปจนถึงการอพยพขนาดใหญ่ เช่น การอพยพเนื่องจากอุทกภัย
สาเหตุของการอพยพ

การอพยพฉุกเฉินอาจเกิดขึ้นก่อน ระหว่างหรือหลังเหตุการณ์ภัยพิบัติทางธรรมชาติก็ได้ อย่างเช่น:
การปะทุของภูเขาไฟ
วาตภัย
อุทกภัย
แผ่นดินไหว
และสาเหตุอื่น อย่างเช่น:
การโจมตีทางทหาร
อุบัติเหตุทางอุตสาหกรรม
อุบัติเหตุทางนิวเคลียร์
อุบัติเหตุทางการจราจร
อัคคีภัย
การวางระเบิด
การก่อการร้าย
ยุทธการทางทหาร
โครงสร้างของอาคารชำรุด
การแพร่ระบาดของเชื้อไวรัส
การอ้างความจงรักภักดี

การอ้างความจงรักภักดี (อังกฤษ: appeal to loyalty) เป็นความวิบัติของตรรกะอย่างหนึ่ง เกิดขึ้นเมื่อมีการโต้แย้งโดยอ้างความจงรักภักดีบางประเภทซึ่งเป็นคนละเรื่องกับประเด็นที่อภิปราย
ปัญหา คือ ไม่ว่า ข จะจงรักภักดีหรือไม่ ก็ไม่ได้หมายความว่า ข ผิด หรือ ก ถูกเสมอไป
การออกแบบอย่างชาญฉลาด

การออกแบบอย่างชาญฉลาด (อังกฤษ: intelligent design, ID) เป็นมุมมองทางวิทยาศาสตร์เทียมอย่างหนึ่ง ที่มองว่า ลักษณะบางอย่างของจักรวาลและสิ่งมีชีวิต ไม่อาจมีคำอธิบายที่ดีอย่างอื่นนอกจากการที่ถูกออกแบบโดยความฉลาด และไม่ได้เกิดจากกระบวนการที่ไม่ได้รับการชี้นำ เช่น การคัดเลือกโดยธรรมชาติ นักการศึกษา นักปรัชญา และวงการวิทยาศาสตร์ ได้แสดงหลักฐานให้เห็นแล้วว่าแนวคิดนี้เป็นข้อถกเถียงเชิงศาสนา โดยเป็นความเชื่อเรื่องการมีผู้สร้าง (creationism) อย่างหนึ่ง ซึ่งไม่มีหลักฐานสนับสนุน และไม่มีการเสนอสมมติฐานที่สามารถตรวจสอบได้ ฝ่ายสนับสนุนแนวคิดนี้มองว่าแนวคิดนี้เป็น "ทฤษฎีทางวิทยาศาสตร์แบบอิงหลักฐานเกี่ยวกับกำเนิดของชีวิต" ที่ท้าทายแนวคิดหลักของวิทยาศาสตร์สมัยใหม่ซึ่งเชื่อเรื่องธรรมชาตินิยมเชิงกระบวนการ (methodological naturalism)
การอุบัติ

การเกิดเกล็ดหิมะในรูปแบบสมมาตรและแฟร็กทัลที่ซับซ้อน เป็นตัวอย่าง "การอุบัติ" ในระบบทางกายภาพ
จอมปลวกเป็นตัวอย่าง "การอุบัติ" แบบคลาสสิก
ในสาขาปรัชญา ทฤษฎีระบบ วิทยาศาสตร์ และศิลปะ การอุบัติ
หรือ คุณสมบัติอุบัติ
(อังกฤษ: emergence)
เป็นกระบวนการที่สิ่งที่ใหญ่และซับซ้อนกว่า เกิดขึ้นอาศัยปฏิสัมพันธ์ระหว่างสิ่งที่เล็กและง่ายกว่า 
โดยสิ่งที่ใหญ่กว่าจะมีคุณสมบัติซึ่งสิ่งที่เล็กกว่าไม่มี
การอุบัติเป็นหลักของทฤษฏีต่าง ๆ เกี่ยวกับระดับบูรณาการ (integrative level) และระบบซับซ้อน
ยกตัวอย่างเช่น ปรากฏการณ์ของ "สิ่งมีชีวิต" ที่ศึกษาในสาขาชีววิทยา เป็นคุณสมบัติอุบัติของกระบวนการทางเคมีและทางจิตวิทยา 
เช่นเดียวกัน เศรษฐกิจและกฎหมายเป็นปรากฏการณ์ที่อุบัติจากปรากฏการณ์ทางจิตวิทยา
ในปรัชญา การอุบัติมักใช้คำภาษาอังกฤษว่า "emergentism"
และการอธิบายเรื่องนี้ทั้งหมด มักจะกล่าวถึงการลดทอนไม่ได้ทางญาณวิทยา (epistemic) หรือภววิทยา (ontological) ขององค์ต่าง ๆ ในระดับล่าง
การสำรวจทางชีวภาพ

การสำรวจทางชีวภาพในแม่น้ำนอร์ทโท รัฐนอร์ทแคโรไลนา
การสำรวจทางชีวภาพ (อังกฤษ: Biosurvey) เป็นการศึกษาทางวิทยาศาสตร์ของสิ่งมีชีวิตเพื่อประเมินสภาพของทรัพยากรทางนิเวศวิทยา เช่น แหล่งน้ำ
ภาพรวม

การสำรวจทางชีวภาพได้รับการนำมาใช้โดยหน่วยงานภาครัฐที่รับผิดชอบในการบริหารจัดการที่ดินสาธารณะ การวางแผนด้านสิ่งแวดล้อม และ/หรือ การวางระเบียบด้านสิ่งแวดล้อมในการประเมินทรัพยากรของระบบนิเวศ เช่น แม่น้ำ ลำธาร ทะเลสาบ และพื้นที่ชุ่มน้ำ
ซึ่งเกี่ยวข้องกับการเก็บรวบรวมและการวิเคราะห์ตัวอย่างของสัตว์ และ/หรือ พืช ที่ใช้เป็นดัชนีทางชีวภาพ การศึกษาอาจจะดำเนินการโดยนักวิทยาศาสตร์มืออาชีพหรือองค์กรอาสาสมัคร พวกเขาจะดำเนินการตามขั้นตอนเพื่อให้สอดคล้องในการเก็บรวบรวมข้อมูลและการวิเคราะห์ และเปรียบเทียบผลการศึกษาตัวชี้วัดที่กำหนดขึ้น
การสำรวจทางชีวภาพ มักจะใช้ตัวชี้วัด เช่น องค์ประกอบของสปีชีส์และความอุดมสมบูรณ์ (ยกตัวอย่างเช่น จำนวนของสปีชีส์, มลภาวะที่ก่อให้เกิดการเสื่อมของสปีชีส์) และปัจจัยทางนิเวศวิทยา (จำนวนของบุคคล, สัดส่วนของสัตว์ที่กินสัตว์อื่นเป็นอาหาร, การปรากฏตัวของโรคภัยไข้เจ็บ) การสำรวจทางชีวภาพอาจระบุปัญหามลพิษที่ค่อนข้างยากหรือมีราคาแพงในการตรวจสอบ โดยใช้วิธีการทดสอบทางเคมี
การสำรวจทางชีวภาพ อาจจะใช้ในการสร้างดัชนีความสมบูรณ์ทางชีวภาพ (ไอบีไอ) ซึ่งเป็นระบบการให้คะแนนสำหรับทรัพยากรในระบบนิเวศ
การสำรวจทางชีวภาพทรัพยากรน้ำ

ระเบียบการสำหรับการดำเนินการการสำรวจทางชีวภาพของทรัพยากรน้ำ ได้รับการเผยแพร่โดยหน่วยงานภาครัฐ และสำนักงานปกป้องสิ่งแวดล้อมสหรัฐ (อีพีเอ) โดยหน่วยงานทั้งหลายต่างใช้ระเบียบการเหล่านี้ในการดำเนินการกฎหมายว่าด้วยน้ำสะอาด รวมถึงบันทึกข้อสนธิสัญญาที่คล้ายกัน ซึ่งได้รับการตีพิมพ์โดยองค์กรอาสาสมัคร
ดูเพิ่ม

มลพิษทางน้ำ
แหล่งข้อมูลอื่น

Biological Assessment of Water Quality – US EPA
Guide to Aquatic Invertebrates - WV Save Our Streams Program เก็บถาวร 2014-11-08 ที่ เวย์แบ็กแมชชีน
Online biomonitoring of water quality by a permanent record of bivalve molluscs' behavior and physiology (biological rhythms, growth rate, spawning, early warning), 24/7, worldwide: the MolluSCAN eye เก็บถาวร 2016-11-13 ที่ เวย์แบ็กแมชชีน project
การอ้างเหตุผล

การอ้างเหตุผล (อังกฤษ: argument) คือการพิสูจน์หรือตรวจสอบข้อความ ประโยค หรือประพจน์ที่เป็นข้อตั้ง โดยสามารถนำไปตั้งบทสรุปได้ มีวัตถุประสงค์เพื่อให้เหตุผลสำหรับบทสรุปของสิ่งหนึ่งด้วยการกล่าวอ้าง อธิบาย หรือชักจูง และเพื่อพิสูจน์ความน่าเชื่อถือว่าข้อความที่เป็นบทสรุปนั้นสอดคล้องกับความจริงมากเพียงใด
ในตรรกศาสตร์ การอ้างเหตุผลจะอยู่ในรูปของภาษารูปนัยเชิงสัญลักษณ์ และไม่อยู่ในรูปของภาษาธรรมชาติ และสามารถนิยามได้ว่าเป็นกลุ่มของประพจน์ที่ประพจน์หนึ่งอ้างว่ามาจากประพจน์อื่น ๆ ผ่านการอนุมานที่สมเหตุสมผลแบบนิรนัยซึ่งพิสูจน์ความจริงได้ตั้งแต่ส่วนของข้อตั้งไปจนถึงบทสรุป ซึ่งมุมมองเชิงตรรกศาสตร์เกี่ยวกับการอ้างเหตุผลนี้ยังมีความเกี่ยวข้องในสาขาวิชาต่าง ๆ เช่น คณิตศาสตร์ และวิทยาการคอมพิวเตอร์
การออกแบบกราฟิก

กราฟิกดีไซน์ (อังกฤษ: graphic design) คือการออกแบบสื่อสัญลักษณ์ที่มองเห็นด้วยตา (เป็นทัศนศิลป์อย่างหนึ่ง) ทำหน้าที่เพื่อสื่อความหมาย
กราฟิกดีไซน์ เป็นการทับศัพท์มาจากภาษาอังกฤษ "Graphic Design" คำว่า Graphic มีคำในภาษาไทยที่ใช้แทนได้คือ เรขศิลป์, เลขนศิลป์ หรือ เรขภาพ ส่วน Design แปลว่า การออกแบบ เมื่อรวมกันแล้ว กราฟิกดีไซน์จึงมีความหมายว่า การออกแบบเรขศิลป์ หรือ การออกแบบเลขนศิลป์
ผู้ออกแบบกราฟิกจะทำการสร้าง และ/หรือ รวมส่วนประกอบทางศิลป์อย่าง สัญลักษณ์ รูปภาพ ตัวอักษร มาผ่านกระบวนการทางการออกแบบอย่างหนึ่งอย่างใดหรือมากกว่าหนึ่งกระบวนการทางการออกแบบ เช่น การออกแบบตัวอักษร การวาดภาพประกอบ การจัดองค์ประกอบ เพื่อใช้ในการสื่อสารบางอย่าง
มักมีการเข้าใจผิดว่ากราฟิกดีไซน์เป็นงานที่ทำด้วยคอมพิวเตอร์หรือเป็นการสร้างแอนิเมชันสามมิติเพียงอย่างเดียว ซึ่งในความเป็นจริง คอมพิวเตอร์เป็นเพียงเครื่องมือชิ้นหนึ่งที่ช่วยในการสร้างงานกราฟิกดีไซน์ได้ เช่นเดียวกับ ดินสอ ปากกา พู่กัน
องค์ประกอบ

องค์ประกอบทางศิลปะ เช่น ฟอนต์ตัวหนังสือ ลวดลายต่างๆ
กราฟิกสำหรับองค์กร เช่น  โลโก้องค์กร ตราผลิตภัณฑ์
กราฟิกเพื่อแสดงผลบนจอ เช่น เว็บไซต์ แอปพลิเคชัน วิดีโอเกม คลิปวิดีโอ รายการโทรทัศน์ แอนิเมชัน
กราฟิกบนสื่อที่ติดตั้งในสิ่งแวดล้อม เช่น ป้ายจราจร ป้ายโฆษณา
กราฟิกบนสื่อสิ่งพิมพ์ เช่น หนังสือ หนังสือพิมพ์ นิตยสาร หนังสือนิทาน หนังสือการ์ตูน โปสเตอร์ ใบปลิว
กราฟิกบนภาชนะ เช่น ลวดลายบนเครื่องเบญจรงค์ ฉลากผลิตภัณฑ์
กราฟิกบนผ้า เช่น ลายผ้า แพทเทิร์น
กราฟิกบนสื่ออื่นๆ เช่น ภาพวาดผนังถ้ำ ภาพประติมากรรม
การฮั้ว

การฮั้ว หรือภาษากฎหมายเรียก การสมยอม (อังกฤษ: collusion) คือ การตกลงกันระหว่างบุคคลสองฝ่ายหรือกว่านั้น ซึ่งบางครั้งเป็นการผิดกฎหมายหรือเป็นการลับ เพื่อจำกัดการแข่งขันอย่างเสรี โดยวิธีฉ้อฉล ชักนำให้สำคัญผิด หรือหลอกลวงเกี่ยวกับสิทธิตามกฎหมาย หรือเพื่อให้บรรลุวัตถุประสงค์ซึ่งกฎหมายห้ามไว้ โดยวิธีฉ้อฉลหรืออาศัยความได้เปรียบโดยไม่เป็นธรรม มักปรากฏในระหว่างกลุ่มองค์กรหรือบุคคลเมื่อแบ่งส่วนตลาด กำหนดราคา จำกัดการผลิต หรือจำกัดโอกาส วิธีฮั้วอาจรวมถึง การกำหนดค่าแรง การชักค่าจ้างไว้ หรือการแถลงเท็จซึ่งความสัมพันธ์ระหว่างผู้ฮั้วทั้งหลาย
คำ "ฮั้ว" ในภาษาไทย มาจากคำ "围" ในภาษาจีน ซึ่งอ่านว่า "เหวย์" (wéi) ในสำเนียงกลาง และหมายความว่า รวมหัวกัน
การาจ

การาจ (อังกฤษ: Garage) อาจหมายถึง
ในภาษาอังกฤษ มีความหมายถึง
โรงรถ ภายในที่อยู่อาศัย
อู่ซ่อมรถ
เสื้อผ้า
การาจ (ร้านค้า) ร้านขายสินค้าปลีกสำหรับผู้หญิง
ดนตรี
ยูเคการาจ ดนตรีแด๊นส์ เกิดขึ้นในสหราชอาณาจักร ในทศวรรษ 1990
ยูเอสการาจ เพลงดิสโก้ที่เกิดในสหรัฐอเมริกาในทศวรรษ 1980
การาจร็อก
การาจ (อัลบั้ม) อัลบั้มของครอสแคนาเดียนแร็กวีด
การาจแบนด์ ซอฟต์แวร์ดนตรีโดย แอปเปิลคอมพิวเตอร์
ภาพยนตร์
การาจ (ภาพยนตร์) ภาพยนตร์ปี 2007 โดยเลนนี อับราฮัมสัน
เดอะการาจ (ภาพยนตร์ปี พ.ศ. 2522) ภาพยนตร์ปี 2522 โดยเอลดาร์ ไรซาซานอฟ
การหมักเนื้อ

การหมักเนื้อ (อังกฤษ: marination) 
สามารถทำได้ในหลากหลายวิธี ไม่ว่าจะเป็น  การหมักด้วยกรดเปรี้ยว, การหมักด้วยเอนไซม์ หรือการหมักด้วยนม 
ซึ่งเป็นวิธีที่ใช้กันอย่างแพร่หลายและทำให้รสชาติของเนื้อดีขึ้น
การหมักด้วยกรดเปรี้ยว

การหมักด้วยกรดเปรี้ยว เช่น การหมักด้วยน้ำส้มสายชู, น้ำมะนาว, น้ำส้ม หรือไวน์ ซึ่งข้อดีของการหมักด้วยวัตถุดิบเหล่านี้ จะทำให้สามารถส่งเสริมรสชาติความนุ่มอร่อยของเนื้อได้เป็นอย่างดี
เนื้อที่นำมาหมักคือ เนื้อหมู, เนื้อไก่, เนื้อปลา โดยจะดียิ่งขึ้นถ้าได้ใส่สมุนไพรสด ๆ เครื่องเทศหลากหลายชนิด เช่น กระเทียม, หอมแดง ฯลฯ ผสมเข้าไปในเนื้อด้วย จะเชื่อกันว่าจะทำให้เนื้อมีความนุ่มขึ้น เพราะมันไม่เปลี่ยนแปลงไปตามธรรมชาติของโปรตีนในเนื้อสัตว์
หากคิดจะเลือกที่จะหมักเนื้อด้วยวิธีนี้ก็ควรจะทำด้วยจุดประสงค์ในการที่เพิ่มรสชาติเป็นสำคัญ และในการหมักเนื้อกับวัตถุดิบต่าง ๆ ก็ควรที่จะกะเวลาให้เหมาะสมกับสิ่งที่หมัก เพราะถ้าหากใช้เวลาในการหมักนานเกินไป อาจทำให้เนื้อหมูออกมาแย่ รสชาติไม่อร่อยได้
การหมักด้วยเอนไซม์

การหมักด้วยวิธีการนี้จะอาศัยสารโปรตีเอส (Proteaes) หรือเรียกอีกชื่อหนึ่งว่า 
โปรตีนเอนไซม์  ซึ่งสารเหล่านี้จะมีมากมายในผลไม้ เช่น สับปะรด, มะละกอ, แตงฮันนีดิว, กีวี เป็นต้น ซึ่งเอนไซม์ชนิดนี้จะให้ผลโดยการที่ทำให้เส้นใยในกล้ามเนื้อและยังทำให้เส้นใยคอลลาเจนสลายตัวอย่างรวดเร็ว หรือใช้ Papain Liquid Meat Tenderizer ซึ่งมีเอนไซม์ปาปาอิน (Papain) แต่ควรระวังเพราะอาจทำให้เนื้อยุ่ยจนเกินไป
การหมักด้วยผลิตภัณฑ์นม

การหมักด้วยผลิตภัณฑ์นมเป็นหนึ่งในกรรมวิธีหมักเนื้อที่มีมาอย่างยาวนาน ในอาหารอินเดีย จะใช้โยเกิร์ตหมักเนื้อแพะเหนียว ๆ ให้มีความนุ่ม ในสหรัฐอเมริกา มีเคล็ดลับการหมักไก่ให้อร่อย ทำได้โดยการหมักไก่ในบัตเตอร์มิลค์หลาย ๆ ชั่วโมง ซึ่งสาเหตุที่นมสามารถทำให้เนื้อนุ่มได้นั้น อาจเป็นเพราะแคลเซียมในนม ไปกระตุ้นเอนไซม์ในเนื้อเยื่อให้เริ่มทำหน้าทึคลี่คลายความยึดเหนื่ยวของโปรตีนได้
การอำพรางแบบวาบต่อเนื่อง

การอำพรางแบบวาบต่อเนื่อง (อังกฤษ: continuous flash suppression, ตัวย่อ CFS) ก็คือ เทคนิคการอำพรางแบบวาบ (อังกฤษ: flash suppression) แบบดัดแปลงอย่างหนึ่ง ในการอำพรางแบบวาบต่อเนื่อง ตาข้างแรกถูแสดงด้วยตัวกระตุ้นนิ่งเช่นรูปหน้าลายเส้น ในขณะที่ตาข้างที่สองถูกแสดงด้วยตัวกระตุ้นเป็นชุดที่เปลี่ยนแปลงไปอย่างรวดเร็ว ผลก็คือตัวกระตุ้นที่เปลี่ยนแปลงอย่างต่อเนื่องในตาข้างที่สอง อำพรางการเห็นในตาข้างแรก แม้การอำพรางแบบวาบต่อเนื่องอีกรูปแบบหนึ่งที่สามารถอำพรางตัวกระตุ้นที่ไม่นิ่งได้ ก็ยังมี
การอำพรางแบบวาบต่อเนื่องไม่เพียงแค่สามารถอำพรางรูปต่าง ๆ ได้ แต่เทคนิคนี้สามารถเพิ่มพูนความลึกและช่วงเวลาของการอำพรางเมื่อเทียบกับเทคนิคอื่น ๆ เช่น การอำพรางแบบวาบและการแข่งขันระหว่างสองตา (อังกฤษ: binocular rivalry) การอำพรางแบบวาบต่อเนื่องมีความสามารถในการอำพรางที่มากที่สุดซึ่งทำให้ผู้วิจัยสามารถเพิ่มเวลาในการอำพรางรูป ๆ หนึ่งเป็นสิบเท่า ด้วยการใช้เทคนิคนี้ สัตว์ทดลองอาจจะบอกว่า ไม่เห็นรูปที่ถูกแสดงอยู่ในขอบเขตของการมองเห็นมากกว่า 3 นาที ซึ่งเป็นการอำพรางที่นานที่สุดเมื่อเทียบกับเทคนิคอื่น ๆ เทคนิคนี้อำนวยต่อการวิจัยศึกษาซึ่งกลไกการปฏิการของเซลล์ประสาทที่เกี่ยวข้องการการเห็น แต่เป็นกลไกก่อนที่จะมีการรับรู้ (คืออำนวยการศึกษาซึ่งการทำงานของเซลล์ประสาทในช่วงก่อนที่สัตว์ทดลองจะบอกว่า มีการเห็นซึ่งตัวกระตุ้นทางตานั้น)
ดูเพิ่ม

การอำพรางแบบวาบ
การแข่งขันระหว่างสองตา
การเกิด (วิดีโอเกม)

บทความนี้เกี่ยวกับวิดีโอเกม สำหรับภาพยนตร์ ดูที่ สปอว์น ฮีโร่พันธุ์นรก
บทความนี้เกี่ยวกับวิดีโอเกม สำหรับความหมายอื่น ดูที่ การเกิด (แก้ความกำกวม)
ในวิดีโอเกม การเกิด (อังกฤษ: Spawning) คือ การสร้างตัวละคร ไอเทม หรือม็อบ การเกิดใหม่ (อังกฤษ: Respawning) คือ การสร้างเอนทิตี (Entity) ใหม่หลังจากที่มันตายหรือถูกทำลาย บางที่อาจจะเกิดหลังจากที่มันสูญเสียไปหนึ่งชีวิต
ตัวละครผู้เล่นทุกตัวโดยปกติจะเกิดรอบ ๆ จุดเริ่มต้น ในขณะที่วัตถุต่าง ๆ หรือม็อบอาจจะเกิดหลังจากที่เกิดเหตุการณ์ต่าง ๆ หรือเกิดหลังจากที่ผู้เล่นเกิด เมื่อผู้เล่นเกิดใหม่โดยทั่วไปอาจจะถูกลดเลเวลของตัวเองหรือถูกลงโทษ
การออกแบบให้หมดอายุขัย

เชฟโรเลต 1923 เป็นหนึ่งในตัวอย่างชิ้นแรก ๆ ของการเปลี่ยนแค่เปลือกรายปี (annual facelifts) ในอุตสาหกรรมรถยนต์ ผ่านการเปลี่ยนเพียงบอดี้ของรถซึ่งยังใช้เทคโนโลยีเดิมจากเก้าปีก่อน
ในเศรษฐศาสตร์และการออกแบบอุตสาหกรรม การออกแบบให้หมดอายุขัย หรือ การออกแบบให้หมดอายุก่อนวัยอันควร (อังกฤษ: planned obsolescence, built-in obsolescence หรือ premature obsolescence) เป็นนโยบายในการวางแผนหรืออกแบบผลิตภัณฑ์ให้มีอายุขัยการใช้งานที่จำกัด หรือออกแบบให้ออกมาอ่อนแอเพื่อที่จะถูกทิ้ง (obsolete) หลังจากการใช้เป็นช่วงเวลาหนึ่งที่ประเมินมาแล้ว เมื่อสิ้นสุดอายุขัยที่กำหนด ผลิตภัณฑ์อาจไม่สามารถใช้งานได้หรือตกยุค วิธีคิดเบื้องหลังแผนนี้คือการสร้างปริมาตรการค้าในระยะยาวผ่านการลดทอนเวลาระหว่างการซื้อผลิตภัณฑ์ หรือที่เรียกว่า "การย่นย่อวัฏจักรการเปลี่ยนทดแทน" (shortening the replacement cycle) การลดอายุขัยการใช้งานของผลิตภัณฑ์ลงโดยจงใจนำไปสู่การที่ผู้บริโภคมีความจำเป็นต้องซื้อสินค้าใหม่อยู่เรื่อย ๆ
การออกแบบให้หมดอายุขัยมักจะทำงานได้ดีที่สุดในกรณีที่ผู้ผลิตอย่างน้อยมีคู่แข่งน้อยรายในตลาด
แหล่งข้อมูลอื่น

Taiwo K. Aladeojebi (Jun 2013). "Planned Obsolescence" (PDF). International Journal of Scientific & Engineering Research. 4 (6): 1504–1508. คลังข้อมูลเก่าเก็บจากแหล่งเดิม (PDF)เมื่อ 2020-11-12. สืบค้นเมื่อ 2021-12-29.
Larry A. DiMatteo and Stefan Wrbka (Spring 2019). "Planned Obsolescence and Consumer Protection: The Unregulated Extended Warranty and Service Contract Industry" (PDF). Cornell Journal of Law and Public Policy. 28 (3): 483–544.
Daniel Keeble (Spring 2013). The Culture of Planned Obsolescence in Technology Companies (PDF) (Bachelor's thesis). Oulu University of Applied Sciences.
Bernard London (1932). Ending the Depression Through Planned Obsolescence (PDF) (Essay). New York.
Neil Maycroft (2009). Consumption, planned obsolescence and waste (PDF) (Internal Report). University of Lincoln. คลังข้อมูลเก่าเก็บจากแหล่งเดิม (PDF)เมื่อ 2019-10-29. สืบค้นเมื่อ 2021-12-29.
Viviane Monteiro (2018). Does the Planned Obsolescence Influence Consumer Purchase Decisions: The Effects of Cognitive Biases: Bandwagon Effect, Optimism Bias and Present Bias on Consumer Behavior (PDF) (Master's thesis). Escola de Administração de Empresas de São Paulo.
การพิสูจน์ตัวจริงด้วยปัจจัยหลายอย่าง

การพิสูจน์ตัวจริงด้วยปัจจัยหลายอย่าง
(อังกฤษ: multi-factor authentication ตัวย่อ MFA เอ็มเอ็ฟเอ),
การพิสูจน์ตัวจริงด้วยปัจจัยสองอย่าง (อังกฤษ: two-factor authentication ตัวย่อ 2FA) และคำทำนองเดียวกันอื่น ๆ
เป็นการพิสูจน์ตัวผู้ใช้ทางอิเล็กทรอนิกส์เพื่อลงชื่อเข้าใช้บัญชีทางเว็บไซต์หรือทางแอป 
ซึ่งผู้ใช้ต้องให้หลักฐานหรือปัจจัยสองอย่างหรือยิ่งกว่าแก่กลไกการพิสูจน์ตัวผู้ใช้
เอ็มเอ็ฟเอจะช่วยรักษาความปลอดภัยของข้อมูลส่วนตัว ซึ่งอาจรวมข้อมูลที่ระบุตัวบุคคลได้หรือทรัพย์สินทางการเงิน ไม่ให้บุคคลที่สามเข้าถึงได้ เปรียบเทียบกับเมื่อใช้ปัจจัยเดียว เช่น รหัสผ่าน ที่อาจจะป้องกันไม่ได้
แอปออเทนทิเคเตอร์จากบริษัท/บุคคลที่สามมักใช้เป็นปัจจัยที่สองเพื่อพิสูจน์ตัวจริง แอปปกติจะแสดงเลขสุ่มที่เปลี่ยนไปเรื่อย ๆ ที่ผู้ใช้จะลงบันทึกในระบบเพื่อพิสูจน์ตน